section_heading: Karijera
paragraph_text: Dana 10. lipnja 2007. započeo je nastupati u HBO-ovoj seriji John From Cincinnati. Iste je godine glumio američkog predsjednika u filmskom hitu Nacionalno blago: Knjiga tajni. U filmu Summer Dreams: Story of the Beach Boys tumačio je Dennisa Wilsona, bubnjara popularne glazbene skupine Beach Boys. Godine 2009. u kritički hvaljenom filmu australskog redatelja Brucea Beresforda Maov posljednji plesač Greenwood je tumačio Bena Stevensona, umjetničkog voditelja baletne škole u Houstonu.